རྒྱ་ནག་དམར་ཤོག་པས་ཕྱི་ལོ༡༩༤༩ལོར་རྒྱ་ནག་དབང་བསྒྱུར་བྱས་རྗེས།བོད་ཀྱི་ཤར་ཕྱོགས་ཨ་མདོ་དང་།ཁམས་ཀྱི་ས་ཁུལ་དུ་བཙན་འཛུལ་དཔུང་འཇུག་གིས་ཆབ་མདོ་བར་དྲག་པོས་བཙན་འཛིན་བྱས་པ་དང་།ཕྱི་ལོ༡༩༥༡ལོར།བཙན་དབང་གཡོ་ཇུས་ལ་བསྟེན་ནས༼གྲོས་མཐུན་དོན་ཚན་བཅུ་བདུན༽ཟེར་བ་བཞག་ནས་བོད་ས་ཡོངས་རྫོགས་བཙན་འཕྲོག་བྱས།ཕྱི་ལོ༡༩༥༩ཟླ༣ཚེས༡༠ཉིན།བོད་ཀྱི་རྒྱལ་ས་ལྷ་སར་ལོ་རྒྱུས་སུ༼ལྷ་སའི་གྱེན་ལངས༽ཞེས་པའི་བོད་མིའི་མ་བསྐུལ་རང་བྱུང་གི་རྒྱའི་བཙན་འཛིན་དབང་བསྒྱུར་ལ་ངོ་རྒོལ་གྱི་ལས་འགུལ་བྱུང་རྗེས།༧གོང་ས༧རྒྱལ་བ་རིན་པོ་ཆེ་མཆོག་གིས་གཙོས་བོད་མི་ཁྲི་བརྒྱད་ལྷག་རྒྱ་གར་དུ་བཙན་བྱོལ་ལ་ཕེབས་པ་རེད།